Nariadenie Komisie (ES) č. 1580/2002
zo 4. septembra 2002,
ktoré druhýkrát mení a dopĺňa nariadenie Rady (ES) č. 881/2002, ktoré ukladá niektoré špecifické obmedzujúce opatrenia namierené proti niektorým osobám a subjektom spojeným s Usámom bin Ládinom, sieťou Al-Qaida a Talibanom a ruší nariadenie Rady (ES) č. 467/2001
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 881/2002 z 27. mája 2002, ktoré ukladá niektoré špecifické obmedzujúce opatrenia namierené proti niektorým osobám a subjektom spojeným s Usámom bin Ládinom, sieťou Al-Qaida a Talibanom a ruší nariadenie Rady (ES) č. 467/2001, ktoré zakazuje vývoz určitého tovaru a služieb do Afganistanu, posilňuje zákaz letov a rozširuje zmrazenie finančných prostriedkov a ďalších finančných zdrojov vo vzťahu k Talibanu v Afganistane [1], naposledy zmenené a doplnené nariadením (ES) č. 951/2002 [2], a najmä prvú zarážku článku 7 ods. 1,
keďže:
(1) V prílohe I nariadenia (ES) č. 881/2002 sú uvedené osoby, skupiny a subjekty, na ktoré sa vzťahuje zmrazenie finančných prostriedkov a ekonomických zdrojov podľa tohto nariadenia.
(2) Dňa 8. júla, 26. augusta a 3. septembra 2002 rozhodol Sankčný výbor, že zmení a doplní zoznam osôb, skupín a subjektov, na ktoré sa uplatní zmrazenie finančných prostriedkov a ekonomických zdrojov, a preto má byť príloha I v súlade s tým zmenená a doplnená.
(3) Ummah Tameer E-Nau bol uvedený ako fyzická osoba v nariadení č. 881/2002. Avšak rozhodnutie Sankčného výboru z 24. decembra 2001, na ktorom je táto položka založená, a konsolidovaný zoznam vydaný Sankčným výborom naznačujú, že Ummah Tameer E-Nau je právnická osoba, skupina, alebo subjekt. Keďže cieľom nariadenia (ES) č. 881/2002 je zavádzať len označenia OSN, je jednak nevyhnutné a jednak vhodné uvádzať Ummah Tameer E-Nau v príslušnej časti zoznamu.
(4) Aby sa zabezpečila účinnosť opatrení stanovených v tomto nariadení, musí toto nariadenie nadobudnúť účinnosť okamžite,
PRIJALA TOTO NARIADENIE:
Článok 1
1. Osoby, skupiny a subjekty uvedené v prílohe budú doplnené do zoznamu v prílohe I nariadenia Rady (ES) č. 881/2002.
2. Nasledovné osoby, skupiny a subjekty budú odstránené zo zoznamu v prílohe I nariadenia Rady (ES) č. 881/2002:
"Ali, Abdi Abdulaziz, Drabantvägen 21, 177 50 Spånga, Švédsko, dátum narodenia 1. január 1955.";
"Aden, Adirisak, Skäftingebacken 8, 163 67 Spånga, Švédsko, dátum narodenia 1. jún 1968.";
"Hussein, Liban, 925, Washington Street, Dorchester, Massachussets, Spojené štáty americké; 2019, Bank Street, Ottawa, Ontario, Kanada.";
"Jama, Garad (a.k.a. Nor, Garad K.) (a.k.a. Wasrsame, Fartune Ahmed, 2100, Bloomington Avenue, Minneapolis, Minnesota, Spojené štáty americké; 1806, Riverside Avenue, 2nd Floor, Minneapolis, Minnesota; dátum narodenia 26 June 1974.";
"Aaran Money Wire Service, Inc., 1806, Riverside Avenue, druhé poschodie, Minneapolis, Minnesota, Spojené štáty americké.";
"Barakat Enterprise, 1762, Huy Road, Columbus, Ohio, Spojené štáty americké.";
"Global Service International, 1929, 5th Street, Suite 204, Minneapolis, Minnesota, Spojené štáty americké.";
3. V prílohe I nariadenia (ES) č. 881/2002 bude položka "Ummah Tameer E-Nau (UTN), Street 13, Wazir Akbar Khan, Kábul Afganistan, Pakistan" presunutá zo zoznamu fyzických osôb do zoznamu právnických osôb, skupín, alebo subjektov.
Článok 2
Toto nariadenie nadobudne účinnosť dňom jeho uverejnenia v Úradnom vestníku Európskych spoločenstiev.
Toto nariadenie je záväzné vo svojej celistvosti a priamo uplatniteľné vo všetkých členských štátoch.
V Bruseli 4. septembra 2002